«Дән» бөбекжайы

Қарлығаш» ортаңғы тобы

**«**Алтын күз, аяулы күз**»**

Тәрбиешілер: Калымсеитова А.К.

Казкенова М.Д.

2021 - 2022 оқу жылы

**Мақсаты:** Балаларды күз әлемімен таныстыру. Күз мезгілінде болатын ерекшеліктерді сахналандыру. Балаларды күз байлықтарымен, күзгі еңбекпен таныстыру. Табиғатты сүю, қорғауға тәрбиелеу.

Әсем әуен ойнап тұрады. Балалар орман корінісімен безендірілген залға кіреді. Зал әсем шарлармен, ойыншықтарман және жапырақтармен әдемі безендірілген. Балалар залға музыкасымен көңілді кіреді. Ән біткен соң жарты шеңбер құрып тұрады.

**Жүргізуші: -**Армысыздар «Қарлығаш» ортаңғы тобының бүлдіршіндері! «Алтын күз, аяулы күз» атты мерекемізге қош келдіңіздер!

**Балалар:** Қазір жылдың қай мезгілі?

**Жүргізуші**: Дұрыс балалар.

Тыңдаңдаршы, жел соғып жатыр. Қане, бәріміз желмен бірге үрлейік. (Үф –ф... үрлейді)

**Жүргізуші**: Балалар, қараңдаршы, желмен бірге бізге не келе жатыр? (тыңдайды)

Таң атпай тұрыпты

Ойқастап жүріпті

Жан – жаққа қарапты

Айдарын тарапты, - бізге келе жатқан не екен?

**Залға әтеш кіреді:** Сәлеметсіздер ме балапандар! Бүгін сендер қандай әдемісіңдер?! Мен сендерге қонаққа келдім.

**Жүргізуші:** Қош келдің! Біз Алтын күзді тойлап жатырмыз. Бізбен бірге тойла.

**Әтеш:** Рахмет! Балалар, сендер жаңбырдың қалай жауатынын білесіңдер ме?

- Иә, білеміз!

**Әтеш:** Өте жақсы. Жаңбырдың балалар, өте жай, кішкене түрі болады. Оны салу үшін қолымызды жай шапалақтаймыз (балалар қолдарын жай соғады, әуен жай ойнайды). Сонымен қатар үлкен, қатты жаңбырлар да болады ( балалар қолды қаттырақ, тезірек соғады,әуеннің дауысы қатты шығады).

**«Қандай жаңбыр» ойыны ойналады.**

*(Әтеш басқарады: «Жай жаңбыр» дегенде қолды жай соғады. «Қатты жаңбыр» дегенде қолды қаттырақ соғады.)*

**Әтеш:** Тамаша, балалар!Ал, балалар, сендер өте өнерлі балаларға ұқсайсыңдар. Қане, кім тақпақ біледі, айтып беріңдерші.

Гүлім:

Жетті желмен алтын күз,  
Жеміс жинау салтымыз.  
Жиып - теріп болған соң,  
Той жасайды халқымыз,  
Елге бәрін сыйлайды.

Нұрхан:

Ағаштардан жамырап,

ұшты кенет жапырақ  
Әй алақай тамаша,

шашу шашты жапырақ.

Жанел:

Көптен күткен күз келді  
Жеміс жидек піседі  
Жапырақтар сарғайып  
Ағаштардан түседі

Дилара:

Көрініп еліме

Күндері мереке.

Келді ғоц жеріме,

Күз дейтін мереке.

Назерке:

Соңғы шуақ төгіліп,

Жалқынданып тұр аймақ.

Ақ сәулеге шомылып,

Жапырақтар жүр ойнап.

Дина:

Қуандырып біздерді,

Кел жемісті алтын күз.

Өлкемізге күз келді,

Кемелденсін халқымыз.

Нұрислам:

Жапырақ ұшты

Суық та түсті.

Сонда да бізге,

Қызық көп күзде.

**Ән:** «Алтын күз»

Балалар әнді айтады.

**Жүргізуші:** Сары әтеш, біз жаңбыр жауғанда саңырау құлақтардың үлкен болып өсетінін білеміз. Саңырауқұлақ болып би де билейміз. көргіңіз келе ме?

**Әтеш**: Әрине.

**Би: «Саңырауқұлақтар»**

**Әтеш:** Ой, балалар,қандай тамаша биледіңдер, сендермен уақыт өте көңілді өтті. Рахмет сендерге балалар! Мен енді достарыма кетейін. Сендердің қандай ақылды, көңілді екендеріңді айтайын. Сау болыңдар балалар.

**Ойын:** “Жапырақтар”

**Жүргізуші:** Балалар, мен бір сыбдыр естіп тұрған сияқтымын. Кім екенін білгілерің келе ме?

**Залға түлкі келеді:**

Мен түлкімін күлкілі,

Кім білмейді түлкіні.

Алдамаймын ешкімді,

Алтынданған күз күні.

**Жүргізуші**: Қу түлкі, сіздің бізге келгеніңіз қандай жақсы болды! Біздің балалар сізге ән айтып бергісі келіп тұр.

**Түлкі:** сендер сондай кішкентайсыңдар, ән айта аласыңдар ма?

**Ән:** «Күзгі вальс»

**Түлкі:** Ой, жарайсыңдар, балалар!

**Жүргізуші**: Балалар, енді мен сендерге жұмбақ жасырам, тыңдаңдар:

Менің атым ұзынқұлақ

Ылғи түнде жортамын

Қалдырмаймын ізімді

Өте қатты қорқамын.

(қоян)

**Залға қоян келеді:**

Сәлеметсіңдер ме балалар! Сендерде болып жатқан қандай той? Қандай көңілдісіңдер?

**Жүргізуші:** Сұр қоян, біз бүгін «Аяулы күз, алтын күз» мерекесін тойлап жатырмыз.

**Қоян**: Мен сендерге ойын ойнауға сәбіз алып келдім. Кім көкөністер мен жемістерді ажыратып тез жинайды екен?

**Ойын: «Жемістер мен көкөністерді ажырат?»**

**Қоян**: Ой, рахмет, балалар!

**Түлкі:** Сұр қоян, осы сені неге желаяқ деп атайды?

**Қоян:** Соны да білмейсің бе? Мен өте тез жүгіремін ғой. Сондықтан мен желаяқ атандым.

**Түлкі**: Ой сұр қоян, мақтанба. Сен менен де тез жүгіре алам деп ойлайсың ба?

**Қоян:** Әрине, сен менімен жарыссаң жете алмай қаласың.

*( Түлкі қоянды қуады, жете алмайды).*

**Түлкі:** Сұр қоян, сен расында жеткізбейді екенсің.

**Қоян**: Балалар, сендер мен сияқты секіре аласыңдар ма? Олай болса менің қимылымды қайталаңдар.

**Сергіту сәті**

**Қоян**: Рахмет, балалар!

**Түлкі:** Бүгін біздер ойнадық та

Ән салдық та, биледік

Қоштасатын кез де келді

Біздер енді кетейік.

**Қоян:** Сау болыңыздар, балалар!

**Жүргізуші:** Балалар, бүгін бізге әтеш те, қоян да, түлкі де келді. Ал сиқырлы күз болса әлі жоқ. Біздер «Күз» ән шумақтарын қайталап, сиқырлы күзді ортаға шақырайық.

**«Кел бізге Алтын күз»** балалар өлең шумақтарын хормен айтады.

Алтын күз,

Алтын күз,

Келші менің далама.

Алтын күз,

Алтын күз,

Келші біздің бақшаға.

**Залға күз кіреді:**

Сәлем, өрен достарым

Алақанды тос бәрің

Қымбатты сый алыңдар,

Қызығыма қаныңдар.

Ән салыңдар, күліңдер

Жайнап гүлдей жүріңдер,

Кел, күз тойын тойлайық

Би билейік, ойнайық!

-Сәлеметсіздер ме, балалар! Дауыстарың қандай әдемі! Сендер мен туралы әндетіп жатырсыңдар ма? Мереке басы ән болар, береке басы дән болар,- дейді халқымыз. Мен көктемде еккен мол астықты жинап, қамбаларды алтын дәнге толтырдым. Сондықтан халық мені «Жомарт күз» , - деп те атайды.

**Жүргізуші**: Балалар, біздер күзге арнап, қыздарымыздың биі бар.

**Би:** «Қолшатыр»

-Жарайсыңдар! Енді өлең жолдарына назарымызды аударайық..

Шернияз:

Көбейді құт, береке,

астық толы қамбамыз,

Құтты болсын мереке,

алтын күзді тойлаймыз.

Рамия:

Сап - сары маңай,

Сап - сары тоғай.

Соңғы әнін айтып,

Құс кетті қайтып.

Исламхан:

Алтын,сары қызыл көк,

Алуан,алуан жапырақ.

Күзгі бақта күлімдеп,

Көз тартады атырап.

Алан:

Келді міне күз,

Айнала сары түс.

Керемет, тамаша,

Қандай әсем күз.

Інжу:

Берекесін сыйлауға,

Өлкемізге күз келді.

Жемістерін жинауға

Шақырады біздерді.

Мади:

Алақай, алақай,

Шаттанды балақай.

Күз түсті, дән пісті

Айтамыз алғысты.

Сабыр Әлинұр:

Күзім ау, күзім ау,

Мінезің бұзық-ау.

Жаңбырың сіркіреп,

Келгенің қызық-ау,

**Жүргізуші**: Күз арқылы білеміз

Жомарттықтың салтын біз

Біз өзіңді сүйеміз,

**Балалар:** Рахмет саған алтын күз!

(балаларға сый беру)

**Жүргізуші:** Құрметті көрермендер,осыменен «Аяулы күз, алтын күз» атты ертеңгілігіміз аяқталды, келесі кездескенше сау болыңыздар!